CONCACAF Tautų lyga
CONCACAF Tautų lyga – CONCACAF nuo 2018 m. organizuojamas tarptautinis futbolo turnyras. Kaip ir UEFA Tautų lyga, sukurtas užpildyti draugiškų rungtynių datas laisvu metu nuo atrankų į pasaulio ir žemyno čempionatus. Lygoje komandos suskirstomos į tris divizionus po kelias grupes pagal pajėgumą. Grupių nugalėtojai iškopia į aukštesnį divizioną, o A diviziono grupių nugalėtojai – į finalinį turnyrą. Pralaimėtojai krenta į žemesnį divizioną. CONCACAF Tautų lyga taip pat funkcionuoja kaip atranka į CONCACAF Aukso taurę (pakeitė ligtol tokias funkcijas atlikusias Karibų bei Centrinės Amerikos taures).